Walid al-Kubaisi
Store norske leksikon,Språk og litteratur,Norsk og samisk litteratur,Nyere norsk litteratur
Walid al-Kubaisi, irakisk-norsk forfatter; sivilingeniør av utdannelse. Flyktet fra Irak og den brutale krigen med Iran i 1981. Han har markert seg som en uredd debattant og forfatter som er kritisk mot – og har innsikt i – ulike kulturer. Av bokutgivelsene nevnes Min tro, din myte.  Islam møter norsk hverdag (1996), Sindbads verden (1997), Gleden er ikke mitt yrke (1997), Halvmånens hemmeligheter (1998), Rasisme forklart for barn (2001), Visjonens bok (2002, i samarbeid med Erling Kittelsen).
Han har skrevet manus til filmen Frihet, likhet, Det muslimske brorskap (2010, regi Walid al-Kubaisi og Per Christian Magnus). Filmen ser bl.a. kritisk på venstresidens innvandringspolitikk i Norge.Mottok Skjervheim-prisen i 2003.Statsstipendiat fra 2006. Bibliografi Halvmånens hemmeligheter. (Essays, Pantagruel, 1998) Gleden er ikke mitt yrke. (Gjendiktning, Pantagruel, 1998) Sinbads verden. (Eventyr, Pantagruel, 1997) Min tro, din myte. (Essays, Aventura, 1996)